b'\n_START_ARTICLE_\nNordm\xc3\xb8re og Romsdal politidistrikt\n_START_PARAGRAPH_\nNordm\xc3\xb8re og Romsdal politidistrikt var til og med 31.desember 2015 et av 27 politidistrikt i Norge med hovedsete i Kristiansund. Arnstein Nilssen var politimester._NEWLINE_Fra 1. januar 2016 ble politidistriktet sammen med Sunnm\xc3\xb8re politidistrikt sl\xc3\xa5tt sammen til M\xc3\xb8re og Romsdal politidistrikt._NEWLINE_Nordm\xc3\xb8re og Romsdal politidistrikt ble opprettet 1. januar 2002. Da ble Nordm\xc3\xb8re politidistrikt og Romsdal politidistrikt sl\xc3\xa5tt sammen og Vestnes lensmannsdistrikt ble lagt under Sunnm\xc3\xb8re politidistrikt._NEWLINE_I en interimperiode p\xc3\xa5 seks m\xc3\xa5neder til opp til ett \xc3\xa5r vil de to tidligere politidistriktene enn\xc3\xa5 best\xc3\xa5 administrativt med hver sin fungerende leder._NEWLINE_I Nordm\xc3\xb8re og Romsdal politidistrikt er Arnstein Nilssen i perioden fungerende leder. Han er ogs\xc3\xa5 visepolitimester i det nye M\xc3\xb8re og Romsdal politidistrikt._NEWLINE_Politidistriktet omfattet kommunene i Nordm\xc3\xb8re og Romsdal nord for Romsdalsfjorden med til sammen 18 kommuner og litt over 110.000 innbyggere.'